# E E L N Õ U

## NARVA LINNAVALITSUS

#### K O R R A L D U S

Narva .\_\_\_.2022. a nr \_\_\_\_\_ -k

**Narva Noorte Meremeeste Klubi õppe- ja toitlustamistasude kehtestamine**

1. **Asjaolud ja menetluse käik**

Kehtestatakse uued Narva Noorte Meremeeste Klubi õppetasu suurused, mis on kehtivatest õppetasu suurustest suuremad keskmiselt 30% võrra. Õppetasu suurendamine on ajendatud Narva Noorte Meremeeste Klubi majanduskulude märgatavast suurenemisest ja vajadusest katta huvikooli ülalpidamisega seotud kulud. Õppetasu suuruste muutmise tagajärjel suureneb Narva linna aastane tulueelarve ca 6 500 euro võrra.

.

1. **Õiguslikud alused**

Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. **Otsus**
2. Kehtestada Narva Noorte Meremeeste Klubi õppetasu järgmiselt:

|  |  |  |
| --- | --- | --- |
| **huviala** | **õppetasu kuus,**  **alaealised** | **õppetasu kuus,**  **täiskasvanud** |
| junga,  noor meremees,  laevaturism,  mudellaevandus,  mere-eetika,  inglise keel meremeestele,  Daiving (allveeujumine),  ujumine,  jahiroolimees,  meremitmevõistlus,  sõudepurjesport,  laskmine,  merepäästja,  paadiga sõudmine,  eesti keel meremeestele,  üldine kehaline ettevalmistus,  mereskaudid,  paadivanem | 13,00 eurot | 22,00 eurot |

1. Õppetasu tasutakse üheksa kuu vältel.
2. Kehtestada Narva Noorte Meremeeste Klubi matkadel ja laagrites toitlustamiskulude osaliseks katmiseks võetava toitlustamistasu 5,00 eurot ööpäevas.
3. Narva Noorte Meremeeste Klubi direktoril on õigus vabastada õppe- ja toitlustamistasust vähekindlustatud perekonnad. Vastav vabastamise otsus langetatakse Narva linna Sotsiaalabiameti abivajaduse hinnangu alusel.

1. **Rakendussätted**
2. Korraldus jõustub 01.01.2023.
3. Tunnistatakse kehtetuks Narva Linnavalitsuse 14.09.2022. a korraldus nr 658-k „Narva Noorte Meremeeste Klubi õppe- ja toitlustamistasude kehtestamine“.
4. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Katri Raik

Linnapea Üllar Kaljuste Linnasekretär